הרג ילדים על ידי הוריהם

הריגה או רצח של ילדים על ידי הוריהם עשוי לנבוע ממניעים וגורמים שונים, כגון מחלת נפש, לחץ חברתי ומשברים אישיים. לפי מחקר של מחלקת המשפטים של ארצות הברית משנת 1999 בין השנים 1976 ל-1997 האמהות היו אחראיות ברוב מקרי ההרג של ילדים על ידי הוריהם בארצות הברית, כאשר מדובר בילדים בגיל הינקות, בעוד שהאבות היו אחראים ברוב מקרי ההרג של ילדים על ידי הוריהם בארצות הברית כאשר מדובר בילדים בגילאים שמונה ומעלה. כמו כן, לפי הסטטיסטיקה הורים היו אחראים ל-61% ממקרי ההרג של ילדים מתחת לגיל חמש. לעיתים ההרג של הילד מבוצע בשילוב עם התאבדות של ההורה. בממוצע, על פי הנתונים הסטטיסטיים של הבולשת הפדרלית, בסביבות 450 ילדים נהרגים מדי שנה על ידי הוריהם בארצות הברית. מחקר מעמיק שבוצע בממלכה המאוחדת ל-297 מקרי ההרג של ילדים על ידי הוריהם, ו-45 מקרי ההרג של הילדים שמבוצע בשילוב עם ההתאבדות של ההורה, אשר התרחשו בין השנים 1997 ל-2006, הראה כי 37% מהרוצחים היו כבר מאובחנים כסובלים ממחלת נפש בעת ביצוע ההרג. האבחנות השכיחות ביותר היו הפרעה אפקטיבית והפרעת אישיות, וכ-15% מהרוצחים אובחנו כסובלים מפסיכוזה. עם זאת - בדומה לממצאים במחקר גדול שנערך בדנמרק - רובם לא פנו אל שירותי בריאות הנפש לפני ביצוע ההרג, ורק מעטים קיבלו טיפול אצל שירותי בריאות הנפש לפני ביצוע ההרג. ישנה שכיחות גבוהה יותר לכך שנשים שרוצחות את ילדיהם לרוב ילדו את ילדיהם במהלך גיל ההתבגרות. ישנה גם שכיחות גבוהה יותר לכך שהאבות שהרגו את ילדיהם הורשעו בעבירות אלימות והשתמשו בסמים, והרגו קורבנות מרובים. ישנה שכיחות גבוהה יותר למקרי הרג של תינוקות על ידי אחד מההורים, מאשר ילדים בגילאים אחרים, ולכן לפי אחת התאוריות ייתכן שיש קשר בין ביצוע רציחות ילדים לבין מקרים של דיכאון לאחר לידה. ד"ר פיליפ רזניק פרסם ב-1969 מחקר על מקרי הרג של ילדים על ידי הוריהם וקבע כי ישנם חמישה גורמים עיקריים למקרים בהם ילדים נהרגים על אחד ההורים: הרג אלטרואיסטי - מתרחשים כאשר ההורה מאמין שהריגת הילד תהיה לטובתו של הילד, לרוב משום שההורה סבור שהעולם הוא אכזרי מדי עבור הילד, או משום שהילד סבל במיוחד (בין אם אכן הילד סבל בפועל ובין אם לאו). הריגה לא במכוון - מקרים בהם הילד נהרג באופן לא מכוון כתוצאה מהתעללות או הזנחה. מקרים של תסמונת מינכהאוזן באמצעות שליח נכללים גם בקטגוריה זו. הרג של ילדים לא רצויים - במקרים הללו ההורה הרג את הילד משום שהוא/היא החשיבו את הילד לנטל, לרוב בגלל שהילד נולד באופן לא מתוכנן או שהוא הפריע לאורח החיים ו/או תוכניותיו של ההורה. מקרים בהם ההורה לקה בפסיכוזה חריפה - מקרים בהם ההורה סבל ממחלת נפש קשה, כמו בין היתר סכיזופרניה, אשר גרמה להם להרוג את ילדם ללא כל מניע ברור או סיבה רציונלית. מקרים של נקמה בבן/בת הזוג - במקרים הנדירים הללו ההורה הורג את הילד עם מנת לנקום בהורה השני, לעיתים רבות לאחר שמערכת היחסים בין בני הזוג מסתיימת או כתוצאה מסכסוך משמורת. בשנת 2013 מקרי הרג היו מבין חמש הסיבות העיקריות למוות של ילדים בארצות הברית, ומבין שלוש הסיבות העיקריות למוות של ילדים בגילאים 1–4. כמו כן מחקרים מעידים שהילדים שנהרגו על ידי הוריהם עברו גם התעללות פיזית מצד ההורה לפני מותם. בדרום אסיה ובמזרח התיכון מקרים רבים בהם ילדים נהרגו על ידי אחד ההורים נובעים מכך שההורה בחר לרצוח את הילד משום שהוא/היא האמין/ה שהקורבן פגע בכבוד המשפחה. במקרים של רצח על כבוד המשפחה לרוב הקורבנות הן בנות. לאורך ההיסטוריה התרחשו מקרי הרג רבים של ילדים על ידי הוריהם בתרבויות ובחברות שונות. להלן מספר מקרים היסטוריים בולטים: בספר שופטים מתואר כיצד השופט יפתח הגלעדי נדר להקריב לאלוהים את הראשון שיצא לקראתו מביתו אם ינצח בקרב נגד בני עמון. באופן טראגי, הייתה זו בתו היחידה שיצאה לברך אותו, ובשל כך נאלץ לקיים את הנדר ולהקריב אותה כקורבן לאלוהים. לפי כתביו של ההיסטוריון הרומי סווטוניוס, קיסר רומא ויטליוס רצח את בנו במטרה לרשת את ההון של סבו וסבתו. קיסר הקיסרות הרומית המערבית קונסטנטינוס הוציא להורג את בנו הבכור קריספוס מסיבות לא ברורות בשנת 326 לספירה. הקיסרית הביזנטית אירנה האתונאית רצחה את בנה קונסטנטינוס השישי בסביבות שנת 797 לספירה על מנת להפוך לשליטה הבלעדית של האימפריה הביזנטית. מוראט הראשון סולטאן האימפריה העות'מאנית רצח את בנו בסביבות שנת 1373 בעקבות מרד שכשל. ב-19 בנובמבר 1581 שליט רוסיה איוואן האיום הרג את בנו, יורש העצר איוואן איוואנוביץ', כאשר הוא הכה אותו בראשו עם שרביטו במהלך ויכוח. ב-1 במאי 1945, לקראת סוף מלחמת העולם השנייה, שר התעמולה הנאצי יוזף גבלס ואשתו מגדה הרעילו באמצעות ציאניד את ששת ילדיהם ולאחר מכן התאבדו. ב-1 באפריל 1984 הזמר האמריקאי מרווין גיי נרצח בירייה על ידי אביו לאחר שהתערב בוויכוח בין הוריו. ב-24 ביוני 2007 המתאבק הקנדי כריס בנואה רצח את אשתו ננסי, ואת בנם בן השבע דניאל, ולאחר מכן התאבד. קיסר הקיסרות הרומית המערבית קונסטנטינוס הוציא להורג את בנו מסיבות לא ידועות סולטאן האימפריה העות'מאנית סולימאן הראשון הוציא להורג את בנו הציור "איוואן האיום הורג את בנו" מאת איליה רפין יוזף גבלס ואשתו מגדה גבלס עם ילדיהם. לקראת סוף מלחמת העולם השנייה בני הזוג הרעילו למוות את ילדיהם והתאבדו. הזמר האמריקאי מרווין גיי נרצח בירייה על ידי אביו ב-1 באפריל 1984, לאחר שהתערב בוויכוח בין הוריו ב-24 ביוני 2007 המתאבק הקנדי כריס בנואה רצח את אשתו ננסי ואת בנו דניאל ולאחר מכן התאבד. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. להלן רשימה של כמה מהמקרים הבולטים ביותר של הרג ילדים על ידי הוריהם שהתרחשו בארצות הברית לאורך השנים: ב-19 במאי 1983 אליזבת דיאן דאונס (אנ') ירתה בשלושת ילדיה, בני ה-3, 7, ו-8, והסיעה אותם במכוניתה, בעודם מדממים, לבית החולים בספרינגפילד שבאורגון. בתה בת ה-7 מתה כתוצאה מהירי. בתחילה ניסתה לטעון שגבר זר ניסה לחטוף אותה וירה בילדים. דאונס נידונה למאסר עולם עם אפשרות לשחרור על תנאי לאחר 25 שנה. ב-25 ביולי 1988 השחקנית האמריקנית בת ה-10 ג'ודית בארסי נרצחה יחד עם אמה על ידי אביה. לאחר הרצח האב שם קץ לחייו. בשנת 1994 סוזן סמית' (אנ') הרגה את שני בניה, מייקל בן השלוש ואלכסנדר אשר היה בן 14 חודשים, על ידי הטבעתם באגם בקרוליינה הדרומית. המקרה זכה לפרסום רב גם בגלל שהיא שיקרה בתחילה כאשר טענה שגבר שחור חטף את בניה ורצח אותם. סמית' נידונה למאסר עולם עם אפשרות לשחרור על תנאי לאחר 30 שנה. ב-20 ביוני 2001 אנדריאה ייטס (אנ') הטביעה את חמשת ילדיה באמבטיה בבית המשפחה ביוסטון. רצח משפחת הארט (אנ') - ב-26 במרץ 2018 ג'ניפר הארט (37) ושרה הארט (38), אשר היו נשואות, רצחו את עצמם ואת ששת ילדיהם המאומצים - סיירה (12), אביגיל (14), ג'רמיה (14), דבונטה (15), האנה (16) ומרקיס (19) - כאשר ג'ניפר הסיעה באופן מכוון את רכב ה-SUV של המשפחה מהכביש המהיר לחוף הים מצוק בגובה 30 מטרים. ב-5 בפברואר 2012 ג'ושוע פאוול מיוטה, אשר היה חשוד מרכזי בפרשת היעלמותה של אשתו (אנ'), רצח את עצמו ואת שני בניו הצעירים, בני 5 ו-7, בעת שהם הגיעו לבקר אותו בפיקוח של עובדת סוציאלית. ג'ושוע הצליח לקחת את הילדים לתוך הבית ונעל את הדלת, לאחר מכן הרג את הילדים באמצעות גרזן, הצית את הבית, וגרם לפיצוץ שהרג את שלושתם. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. להלן רשימה של כמה מהמקרים הבולטים ביותר של הרג ילדים על ידי הוריהם שהתרחשו בישראל לאורך השנים: במרץ 1992 מרינה דווידוביץ' מכרמיאל הטביעה למוות את שתי בנותיה הקטנות, נעמה (7) וליטל (3). במאי 2001 אם מקריית מוצקין השליכה את תינוקה שהיה בן ארבעה וחצי חודשים מחלון ביתם. היא נידונה על כך ל-12 שנות מאסר. בדצמבר 2002 הטביע למוות אלי פימשטיין את בתו הודיה קדם בביתו בירושלים, קבר אותה ביער וניסה לטעון כי נעלמה. הוא נידון על כך למאסר עולם. בשנת 2008 אולגה בוריסוב מראשון לציון הטביעה למוות את בנה בן ה-4 בחוף הים בבת ים. היא נידונה על כך ל-8 שנות מאסר. בשנת 2008 רגינה קרוצ'קוב הטביעה את בנה בגיגית. היא נידונה על כך ל-12 שנות מאסר. ביולי 2010 איתי בן דרור רצח בדקירות סכין את שלושת ילדיו, בני 10, 8 ו-5, בביתם שבנתניה. לאחר הרצח הוא ניסה להתאבד אך כשל בכך. בינואר 2017 רצח נדב סלע במושבה מגדל בדקירות סכין את אשתו, שני ילדיו ואת בן השכנים. הוא נידון לארבעה מאסרי עולם. ב-17 ביולי 2024 רצחה סיגל יאנה איצקוביץ את בנה ליאם בן ה-6 בהרצליה באמצעות גרזן. התעללות בילדים רצח על חילול כבוד המשפחה Greenfeld, Lawrence A.; Snell, Tracy L. (2000-03-10). "Women Offenders" (PDF). NCJ 175688. U.S. Department of Justice, Bureau of Justice Statistics. אורכב מ-המקור (PDF) ב-2010-06-03. נבדק ב-2018-05-29. Friedman, S. H.; Horwitz, S. M.; Resnick, P. J. (2005). "Child murder by mothers: A critical analysis of the current state of knowledge and a research agenda". Am J Psychiatry. 162 (9): 1578–1587. doi:10.1176/appi.ajp.162.9.1578. PMID 16135615. Hoyer, Marisol Bello, and Meghan. "Parents who do the unthinkable -- kill their children". USA TODAY. ארכיון מ-15 בפברואר 2020. נבדק ב-1 במאי 2023. {{cite web}}: (עזרה) "Findings from most in-depth study into UK parents who kill their children". University of Manchester. 5 באפריל 2013. ארכיון מ-16 במאי 2020. נבדק ב-26 בפברואר 2020. {{cite web}}: (עזרה) "Spousal revenge rare motive for killing kids, experts say". CTV News. 2010-11-16. ארכיון מ-2021-08-21. נבדק ב-2017-01-25. Jiaquan Xu; et al. (16 בפברואר 2016). "Deaths: Final Data for 2013" (PDF). cdc.gov. ארכיון (PDF) מ-31 במאי 2016. נבדק ב-1 במאי 2023. {{cite web}}: (עזרה) Holmes, Ronald M.; Holmes, Stephen T. (2001). Murder in America. Thousand Oaks, California: Sage Publications, Inc. p. 116. "Why do families kill their daughters?". BBC News (באנגלית). 2014-05-29. נבדק ב-2024-07-04. Stone, Lawson (2016). Joshua, Judges, Ruth. Tyndale House. p. 358. ISBN 9781414398792. ארכיון מ-1 ביוני 2024. נבדק ב-29 ביולי 2018. But did Jephthah actually offer his daughter as a burnt offering? The majority view for centuries has been that he did. {{cite book}}: (עזרה) A. B. C. News, Video Diane Downs laughs while reenacting shooting of 3 children: Part 2, ABC News (באנגלית) L. A. Times Archives, Local News in Brief : Bodies Identified as Child Actress, Mother, Los Angeles Times, ‏1988-07-29 (באנגלית) Susan Smith, Mother Who Killed Kids: 'Something Went Very Wrong That Night', NBC News, ‏2015-07-23 (באנגלית) Andrea Yates case: Expert: Mom believed she was battling Satan - CNN.com, edition.cnn.com בנות הזוג נפלו מהצוק עם ששת הילדים, באתר ynet, 6 באפריל 2019 A. B. C. News, Josh Powell Tried to Kill Sons With Hatchet Before Fatal Explosion, ABC News (באנגלית) זעזעו את המדינה: היסטוריה של אמהות רוצחות, באתר ynet, 10 בנובמבר 2010 שרון רופא, 12 שנות מאסר לאם שרצחה את תינוקה, באתר ynet, 7 במאי 2001 אבי כהן, חשד: אם הטביעה למוות את בנה בחוף בת-ים, באתר ynet, 28 באוגוסט 2008 ורד לוביץ', 12 שנות מאסר לאם שהטביעה את בנה בגיגית, באתר ynet, 20 בדצמבר 2009 רענן בן-צור, אב רצח את שלושת ילדיו בשנתם וניסה להתאבד, באתר ynet, 24 ביולי 2010 רענן בן צור, חשד: אם רצחה את בנה בן ה-6 בדקירות בהרצליה, באתר ynet, 16 ביולי 2024